en en en id id ms id ms id id id id id id id ms ms ms id ms id id id ms id id id id id id id id id id id id id id id id id id id id en id nl id id ms id id id ms id id ms id id id id ms ms id id id id id id ms id id id id ms id id ms id id id id ms id id id id id en en en en en cs cs en de cs da da cs en cs cs en en cs cs da en da en en cs cs en en en cs cs da en da cs en cs da en en en cs cs da en da cs en cs da en en en en da en da cs en en en id id en
reading materials bahan bacaan: May 2009
28 Mei 2009 KALAM INSAN
USAH BAZIR CUTI SEKOLAH NANTI
MINGGU depan, musim cuti sekolah bermula.
Tanpa disedari, hampir separuh 2009 sudah pun berlalu.
Dalam tempoh sesingkat itu, dunia pesat mencatat sejarah - gara-gara gejala serba hebat yang tampak tidak putus-putus berlaku.
Daripada pengangkatan Encik Barack Obama sebagai orang kulit hitam pertama menjadi Presiden Amerika Syarikat, kepada merebaknya flu babi dan kemelorotan ekonomi, kesemuanya mengingatkan kita supaya bijak menjejak peredaran masa agar kelak tidak tercengang ketinggalan atau tercungap-cungap mengejar waktu.
Tidak apalah; mudah-mudahan cuti sekolah nanti memberi kita sedikit kelepasan dan kelapangan untuk bersandar, membujurkan kaki dan segar semula.
Cuma kasihan orang sekarang - kalau ikut zaman saya, setiap kali tibanya cuti sekolah disambut sorak-sorai, kini tahap kegirangannya tidaklah sehebat dahulu.
Kalau dahulu, cuti sekolah betul-betul membawa erti cuti, yakni tidak perlu fikir tentang sekolah langsung buat lebih sebulan lamanya. Zaman kini pula, erti cuti sekolah hanya pada nama.
Misalnya, sepanjang empat minggu mendatang, dua anak lelaki saya akan tetap keluar masuk pagar sekolah mereka seperti biasa. Apakan tidak, ada sahaja pertandingan, kelas pengayaan, bengkel atau kem yang perlu mereka hadiri.
Disebabkan sekolah mereka jauh-jauh belaka dari rumah kami, apalagi, maksud tersiratnya saya sebagai 'drebar' mereka pun terpaksa lupakan sahaja tentang cuti!
Memang, keadaan ini tidak boleh dielakkan lagi, memandangkan kepesatan dunia berkembang seperti yang saya nyatakan tadi.
Itu tidak bermakna tiada baki masa daripada cuti sekolah untuk dinikmati.
Yang penting, bagaimana kita manfaatkan masa yang tersisa.
Sesetengah kita mengambil peluang cuti sekolah untuk melancong - ke seberang Tambak pun jadi, janji keluar negeri.
Ada ibu bapa pula membiarkan anak 'lepaskan geram' - bangun tidur, sarapan, main Xbox, makan tengah hari, tonton TV, main Xbox, makan malam, sambung tonton TV, masuk tidur, mimpi tentang Xbox dan esok sambung lagi.
Memang tidak salah itu semua. Cuma sebagaimana pihak sekolah kini menambah nilai pada masa cuti sekolah, mungkin kita juga perlu bertindak serupa.
Bagi saya, masa cuti memberi kita masa untuk berhenti sejenak dan berfikir panjang tentang keadaan kita.
Bahasa Inggerisnya, contemplate atau retrospect. Bahasa Arabnya, 'tafakur'.
Maklumlah, setiap hari kita bergelumang dengan kerja - si ayah untuk mencari rezeki, si ibu sebagai suri rumah tangga, si anak untuk menjadi pelajar bestari.
Begitu khusyuk kita, hinggakan kadang kala kita hilang perhitungan dan kemudian imbangan.
Maka berlakulah gejala si ayah yang lupakan keluarga kerana kerja di pejabat, atau si ibu yang murung kerana berasa terkurung dengan kerja rumah, atau si anak yang berasa tertekan untuk cemerlang dalam peperiksaan.
Kerana itu, gunakanlah masa cuti sekolah untuk bermuhasabah diri kita sekeluarga dan memulihkan sebarang imbangan yang songsang.
Sebenarnya, ini konsep baru. Budaya Islam sendiri memberi kita banyak peluang untuk contemplate atau bertafakur (merenung).
Misalnya, ibadah puasa sepanjang Ramadan memberi badan kita 'cuti' daripada makan dan peluang untuk kita memikirkan tentang tahap kesihatan jasmani dan rohani kita masing-masing.
Solat fardu pula mengajak kita berhenti sejenak lima kali sehari untuk merenungi tahap prestasi kita antara dua solat fardu.
Ibarat kita bernafas - tiada seorang pun dalam dunia yang terus menghela nafas tanpa henti; perlu ada ketika peparu kita sudah cukup dengan udara dan kita berhenti sejenak untuk menghembus nafas keluar pula sebelum sambung bernafas seperti biasa.
Jadi, gunakanlah masa cuti sekolah kali ini untuk menyusun semula pernafasan hidup kita.
Berikut beberapa garis panduan:
Kalau kita dapati ikatan keluarga renggang, ambil langkah mengeratkannya semula.
Jalankan kegiatan secara bersama masa cuti sekolah ini - berkelah, tonton televisyen, melancong. Cuma mestilah jelas tentang tujuannya.
Misalnya, saya hairan melihat keluarga yang melancong keluar negeri untuk hilangkan stres, tetapi apabila pulang, balik stres seperti sedia kala.
Jinak-jinakkanlah keluarga kita dengan tempat-tempat yang sihat dan bermanfaat seperti perpustakaan dan masjid.
Terus terang, saya berasa segan melihat gelagat sesetengah remaja kita di pustaka - macam rusa masuk kampung. Itu pun bilangan mereka tidak ramai.
Jangan tunggu bulan puasa untuk ubah suai rumah.
Gembleng tenaga sekeluarga masa cuti sekolah ini untuk memperindahkan rumah agar terpaut hati kita padanya - bukan pada kolong blok, kedai kopi, Batam atau tepi pantai.
Jadikan suasana rumah kita tempat tanda jempol untuk bergaul, berbual, belajar atau membuat apa sahaja.
Pokoknya, masa cuti sekolah memberi kita ruang dan peluang untuk mencuba cara-cara baru demi mencapai kehidupan yang lebih terancang, cemerlang dan seimbang.
Atau anda masih terlalu sibuk menghela nafas panjang?
Posted by mayapada at 4:43 AM No comments:
Budaya: JANGAN KITA DINILAI TANPA BUDAYA
Komentar : 28 Mei 2009
JANGAN KITA DINILAI TANPA BUDAYA
tidak berguna atau relevankah kebudayaan Melayu?
Demikian soal seorang anak muda yang membuat kajian tentang kebudayaan Melayu di Singapura.
Menurutnya, banyak aspek kebudayaan Melayu kian hilang ditelan zaman - bak terkubur tanpa bernisan.
Sekadar contoh, beliau memberitahu saya bahawa adat belah mulut (untuk bayi) dan turun tanah (tahap bayi yang sudah mula boleh berjalan) sudah tiada lagi. Lenggang perut sudah disahkan berbahaya kepada ibu yang sarat, menurut doktor.
Bahkan anak-anak sekarang berlari di depan orang tua tanpa membongkok hormat atau minta 'pamit' (minta diri).
Saya bertanya kepada anak muda itu: 'Pernah baca buku Kebudayaan Melayu Sepintas Lalu (1962) tulisan Mahmud Ahmad dan buku karya Pendeta Dr Muhd Ariff Ahmad, Nilam (2005)?'
Jawabnya: belum. Tetapi mengapa buat kesimpulan semudah itu?
Anak muda ini juga bingung atau keliru membezakan antara kebudayaan Melayu dengan kebudayaan Islam. Menurutnya, orang Melayu kerana rata-rata beragama Islam, lebih sesuai memakai kebudayaan Islam sahaja.
Izinkan saya berkongsi pandangan saya untuk anak muda tadi dengan pembaca sekalian.
Menurut Ismail R Al-Faruqi (almarhum) lewat karya besarnya, Atlas Budaya Islam (1992) yang turut ditulis oleh isterinya, Lamya (almarhumah), budaya Islam merupakan warisan seluruh umat Islam, termasuk sumbangan setiap kaum yang menjadi pemeluknya seperti Arab sehinggalah Melayu.
Yang utama, budaya yang dianggap Islam itu tidak menyalahi ajaran Al-Quran dan Sunah. Sebaliknya, budaya kaum Muslim perlu tunduk kepada Islam. Dalam rangka inilah, adat Melayu sering dikatakan:
Syarak bersendikan Kitabullah (Quran)
Dalam masyarakat Melayu misalnya, tradisi cukur rambut dan belah mulut dikatakan telah lama ada sebelum kedatangan Islam ke rantau ini sekitar abad kelapan Masihi. Ini kerana pedagang Arab termasuk dari Makkah dipercayai melalui rantau ini sejak ribuan tahun.
Kerajaan Islam yang awal dikenal pasti di Pasai pada seawal abad ke-13 Masihi. Anehnya ada batu nisan yang berciri Islam ditemui di Jawa sekitar 1082 Masihi.
Tradisi cukur rambut pula memang terdapat dalam amalan Rasulullah. Maka dengan senang hati orang Melayu menerimanya. Begitu juga dengan belah mulut yang dipanggil tahnik. Dua amalan ini memang cukup sesuai diteruskan sehingga hari ini.
Cuma dahulu, cukur rambut bayi Melayu dibuat dengan rambut si bayi dimasukkan ke dalam air yang ditadah tempurung kelapa. Kemudian rambut bayi ditanam. Habis cerita.
Tetapi dalam Islam, rambut bayi tadi ditimbang sesuai ukuran emas untuk disedekahkan kepada orang susah dan barulah kemudian ditanam.
Bahkan kerana Islamlah, banyak adat Melayu diubah suai agar tidak menyalahi ketentuan agama.
Namun rumpun Melayu tidak semuanya beragama Islam. Jika dikaji taburan dan tebaran rumpun Melayu di rantau ini sahaja, memang terdapat yang bukan beragama Islam. Contoh, masyarakat Filipina mengakui sebagai bangsa Melayu tetapi majoriti beragama Kristian.
Beginilah keunikan hidup manusia. Tetapi ia juga berlaku pada bangsa Arab misalnya, yang tidak semuanya beragama Islam.
Identiti atau jati diri Melayu sering dikaitkan dengan tiga teras iaitu kebudayaan, bahasa dan Islam. Namun bagi masyarakat lain, tiga teras ini tidak semestinya dapat dipakai.
Saya pernah menemui seorang warga Amerika berketurunan Cina yang tidak fasih Mandarin dan lebih 'mat salih' daripada 'mat salih' namun tetap mengakui dirinya sebagai seorang anak rumpun Cina.
Oleh itu, selain faktor zahir seperti warna kulit atau tiga teras tadi (budaya, bahasa dan kepercayaan), faktor rohani atau jiwa perlu diambil kira dalam menilai diri seseorang.
Presiden Barack Obama merupakan contoh luar biasa - daripada sebelah ayahnya, beliau mewarisi tradisi Islam dan kebudayaan Kenya tetapi daripada ibunya pula warisan Kristian dan kebudayaan Amerika (kulit putih). Yang jelas, Encik Obama cenderung pada jalur sebelah ibunya walaupun mengakui saudara-maranya di Kenya.
Nah, berbalik kepada soalan relevan atau tidak kebudayaan Melayu, jawapan bergantung pada diri kita sendiri sebagai pengamal ilmu dan penggalaknya.
Hakikatnya, bahasa Melayu dan cara hidup Melayu masih ketara di mana-mana. Saban hari raya, anak Melayu kita suka berbaju kurung. Namun tanyakanlah kepada mereka apa erti 'baju kurung'?
Sebenarnya lambang baju kurung cukup indah dan menepati segala ciri keislaman dan susila Melayu.
'Kurung' bererti kita dikepung oleh unsur-unsur kesopanan iaitu menutup aurat (meliputi, tidak ketat sehingga nampak bentuk tubuh dan tidak pula jarang).
Saya teringat perihal Almarhum Syeikh Abdul Karim Al-Banjari, alim besar dari kawasan Banjar di Kalimatan Timur dan lama bermastautin di Makkah (termasuk menjadi pengajar di Masjidil Haram sehingga akhir hayatnya).
Menurutnya, bahasa dan kebudayaan Melayu akur pada Islam. Dalam halaqah (kelasnya) di dalam Masjid Haram, saya dapati tutur katanya kaya dengan peribahasa lama yang jarang kedengaran kini.
Islam akan terus perkasa, katanya, sehingga ke akhir zaman. Selagi kebudayaan Melayu bersendikan Islam, selagi itulah kita tidak akan ketinggalan zaman.
Namun saya faham keprihatinan anak muda tadi. Beliau melihat kebudayaan Melayu sering dipaparkan melalui tarian, pencak silat dan sebagainya. Manakah aspek ketinggian ilmunya?
Kebudayaan akan menjadi bermakna jika ia dipelajari secara berilmu dan bukan asal sedap sendiri (syok sendiri). Umpamanya, dalam seni pencak silat terdapat ilmu nafas, memperkuat otot, menumpukan perhatian (konsentrasi) dan sebagainya. Bahkan ilmu ini dapat dikembangkan menjadi senaman harian sehingga memastikan orang Melayu sihat-sihat belaka.
Begitu juga dengan jamu Melayu. Yang sering kita dengar hanya jamu kuat tenaga batin tetapi mengakibatkan pembelinya jatuh miskin. Sebab, jamu tadi beracun! Tetapi dengan ilmu saintifik, jamu rumusan nenek moyang boleh diadun dengan jayanya. Bahkan ia boleh menjadi alternatif bagi mengubati pelbagai penyakit dan dibentangkan dapatannya dalam sidang antarabangsa.
Budaya juga perlukan promosi atau daya galak. Sayangnya, daya niaga orang kita agak kurang ampuh berbanding kaum lain sehinggakan kuih Melayu dikenali sebagai kuih nyonya manakala seni urutan dan jamu Melayu menguntungkan usahawan lain.
Sesungguhnya, budaya itu menjadi gemilang kerana ilmu dan akhlak pengamalnya. Jadi, rumus matematik bagi kebudayaan = f(mutu pengamalnya).
Jadi, selagi pengamal budaya Melayu itu berguna orangnya, begitulah budayanya. Lebih besar sumbangannya, lagi tinggi nilainya.
Posted by mayapada at 4:31 AM No comments:
Subscribe to: Posts (Atom)
USAH BAZIR CUTI SEKOLAH
Budaya: JANGAN KITA DINILAI TANPA BUDAYA
Simple theme. Powered by Blogger.